pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เยี่ยมหน่วยแพทย์เคลื่อนที่ฯ วัดท่าตะโก จ.นครสวรรค์
วันอังคารที่ 15 มกราคม 2562
สธ. เยี่ยมหน่วยแพทย์เคลื่อนที่ฯ วัดท่าตะโก จ.นครสวรรค์
ปลัดกระทรวงสาธารณสุข เยี่ยมหน่วยแพทย์เคลื่อนที่ โครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร
และสมเด็จพระเจ้าอยู่หัว ที่วัดท่าตะโก ตําบลยางขาว อําเภอพยุหะคีรี จังหวัดนครสวรรค์
นายแพทย์สุขุม กาญจนพิมาย ปลัดกระทรวงสาธารณสุข เยี่ยมหน่วยแพทย์เคลื่อนที่ ณ วัดท่าตะโก ตําบลยางขาว อําเภอพยุหะคีรี จังหวัดนครสวรรค์ โครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว และให้สัมภาษณ์ว่า กระทรวงสาธารณสุขได้รับมอบหมายจากรัฐบาลให้เป็นหน่วยงานหลัก รวมพลังหน่วยงานที่เกี่ยวข้องจัดหน่วยแพทย์เคลื่อนที่บูรณาการหน่วยงานทั้งภาครัฐและเอกชน เป็นของขวัญปีใหม่แก่ประชาชนในพื้นที่ทุรกันดารห่างไกล 878 อําเภอและกทม. ช่วงแรกเมื่อวันที่ 11-24 ธันวาคม 2561 และช่วงที่ 2 วันที่ 7-20 มกราคม 2562
นายแพทย์สุขุม กล่าวต่อว่า สําหรับหน่วยแพทย์เคลื่อนที่ฯ ในวันนี้ ที่วัดท่าตะโก ได้จัดบริการเพื่อเป็นของขวัญประชาชนในช่วงที่ 2 มีบริการตรวจรักษาโรคทั่วไป และได้นําทีมแพทย์เฉพาะทาง ทั้งด้านกุมารเวชกรรม อายุรกรรม ศัลยกรรมกระดูก แพทย์ผิวหนัง จิตเวช การแพทย์แผนจีน (ฝังเข็ม) มาให้บริการตรวจรักษาด้วย รวมทั้งได้จัดบริการทันตกรรมเคลื่อนที่การคัดกรองพัฒนาการเด็ก 0-5 ปี คัดกรองมะเร็งเต้านม คัดกรองภาวะสมองเสื่อมในผู้สูงอายุ คัดกรองภาวะแทรกซ้อนทางตาในผู้ป่วยเบาหวาน คัดกรองสุขภาพจิต เมื่อพบความผิดปกติหรือต้องการการตรวจรักษาเพิ่มเติม จะส่งต่อไปรับการรักษาที่โรงพยาบาล ซึ่งมีประชาชนมารับบริการจํานวนมาก หากยังไม่ได้รับบริการในวันนี้ ก็จะนัดวันมารับการตรวจรักษาต่อไป
นอกจากนี้ ได้จัดบริการให้คําปรึกษาและให้ความรู้เรื่องอาหารปลอดภัย รวมถึงการทดสอบอย่างง่ายด้านวิทยาศาสตร์การแพทย์สู่ชุมชน การบริการแพทย์แผนไทย นวดแผนไทย และให้คําปรึกษาการอดบุหรี่การจัดกิจกรรมตามบริบทของพื้นที่ เช่น กิจกรรมสําหรับเด็กและเยาวชน การสอนและฝึกปฏิบัติฟื้นคืนชีพขั้นพื้นฐาน การปฐมพยาบาลช่วยเหลือเด็กจมน้ํา และการฝึกอาชีพอีกด้วย
********************************** 15 มกราคม 2562
รัฐบาลไทย-ข่าวทำเนียบรัฐบาล-กสร. เชิญชวนเสนอชื่อ “สตรีทำงานดีเด่น 2562”
วันอังคารที่ 8 มกราคม 2562
กสร. เชิญชวนเสนอชื่อ “สตรีทํางานดีเด่น 2562”
กรมสวัสดิการและคุ้มครองแรงงาน เชิญชวนเสนอชื่อสตรีทํางานดีเด่น ประจําปี 2562 เพื่อเชิดชูเกียรติคุณและรับโล่รางวัลในงานวันสตรีสากล 8 มีนาคม 2562 หมดเขตเสนอชื่อ 25 ม.ค.นี้
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. เชิญชวนร่วมเสนอชื่อสตรีทํางานดีเด่นประจําปี2562 เข้าร่วมคัดเลือกเพื่อรับโล่รางวัล และประกาศเกียรติคุณให้สังคม ได้ตระหนักถึงคุณค่าความสําคัญของสตรีทํางานเนื่องในวันสตรีสากล ประจําปี 2562โดยแบ่งเป็น 8 ประเภท ได้แก่1.สตรีนักบริหารดีเด่น 2.สตรีผู้ปฏิบัติการดีเด่น3.สตรีเครือข่ายด้านแรงงานดีเด่น4.สตรีผู้ประกอบอาชีพอิสระดีเด่น5.ศิลปินสตรีดีเด่น 6.สื่อมวลชนดีเด่น 7.สตรีองค์กรพัฒนาเอกชนดีเด่น 8.สตรีนักวิชาการด้านแรงงานดีเด่นรวมทั้งสิ้น 29 รางวัล
อธิบดี กสร. กล่าวต่อไปว่าสามารถเสนอชื่อสตรีทํางานดีเด่นได้ตั้งแต่บัดนี้ถึง 25 มกราคม 2562 โดยดาวน์โหลดแบบเสนอประวัติพร้อมคุณสมบัติเพื่อคัดเลือกเป็นสตรีทํางานดีเด่น ได้ที่ www.labour.go.th หรือสอบถามรายละเอียดเพิ่มเติมที่ กลุ่มงานแรงงานหญิง เด็ก และเครือข่ายการคุ้มครองแรงงาน โทร 0 2246 8024, 0 2246 8006 E - mail : lpnd@labour.mail.go.th
รัฐบาลไทย-ข่าวทำเนียบรัฐบาล-รมว.ทส. ตรวจความพร้อมศูนย์ประสานงานกระทรวงฯ
วันศุกร์ที่ 26 กรกฎาคม 2562
รมว.ทส. ตรวจความพร้อมศูนย์ประสานงานกระทรวงฯ
รมว.ทส. ตรวจความพร้อมศูนย์ประสานงานกระทรวงฯ
รมว.ทส. ตรวจความพร้อมศูนย์ประสานงานกระทรวงฯ
วันที่ 25 กรกฎาคม 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุม เตรียมความพร้อมศูนย์ประสานงาน ทส. โดยมีคณะผู้บริหารระดับสูง หัวหน้าส่วนราชการ และข้าราชการ เจ้าหน้าที่ จากหน่วยงานในสังกัด ทส. เข้าร่วม เพื่อให้การประสานงานและสนับสนุนข้อมูลประกอบการแถลงนโยบายของรัฐบาลต่อรัฐสภาเป็นไปอย่างมีประสิทธิภาพ โดยมีเจ้าหน้าที่ที่รับผิดชอบงาน ด้านนโยบาย แผน โครงการ ของทุกหน่วยงานในสังกัด ทส. อยู่ประจําการ ณ ศูนย์ประสานงานกระทรวงทรัพยากธรรมชาติและสิ่งแวดล้อม Department Operation Center (DOC) ชั้น 7 บริษัท ทีโอที สํานักงานใหญ่แจ้งวัฒนะ
รัฐบาลไทย-ข่าวทำเนียบรัฐบาล-ดร.สาธิต เยี่ยมโรงงานผลิตหน้ากาก N95
วันจันทร์ที่ 8 มิถุนายน 2563
ดร.สาธิต เยี่ยมโรงงานผลิตหน้ากาก N95
รัฐมนตรีช่วยว่าการกระทรวงสาธารณสุข เยี่ยมชมบริษัท “สยามโคเค็น” ผลิตหน้ากาก N95 สําหรับภารกิจทางการแพทย์สู้โควิด 19 เดือนละ 300,000 ชิ้น
รัฐมนตรีช่วยว่าการกระทรวงสาธารณสุข เยี่ยมชมบริษัท “สยามโคเค็น” ผลิตหน้ากาก N95 สําหรับภารกิจทางการแพทย์สู้โควิด 19 เดือนละ 300,000 ชิ้น
วันนี้ (8 มิถุนายน 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหารกระทรวงสาธารณสุข เยี่ยมชมการผลิตหน้ากาก N 95 ของบริษัท สยามโคเค็น จํากัด นิคมอุตสาหกรรมปิ่นทอง 3 อ.ศรีราชา จ.ชลบุรี และให้สัมภาษณ์ว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้ดูแลเรื่องการจัดระบบบริการทางการแพทย์ในการดูแลรักษาผู้ป่วยโควิด 19 บุคลากรทางการแพทย์ทุกคนจะต้องมีอุปกรณ์ป้องกันโรคให้ปลอดภัยในขณะดูแลผู้ป่วย โดยเฉพาะหน้ากาก N 95 ซึ่งมีความต้องการใช้สูงจากสถานการณ์การระบาดโรคโควิด 19 ทั่วโลก จึงได้เจรจาขอความร่วมมือจากบริษัท สยามโคเค็น จํากัด ซึ่งเป็นผู้ผลิตเพื่อส่งออกไปยังต่างประเทศเป็นหลัก ผลการเจรจาทางบริษัทฯ ยินดีตัดยอดการส่งออกเพื่อจําหน่ายหน้ากาก N 95 ให้กับองค์การเภสัชกรรม เดือนละ 300,000 ชิ้น จะส่งมอบจนถึงเดือนกันยายน 2563 นี้ ซึ่งจะช่วยให้บุคลากรทางการแพทย์และสาธารณสุขมีความมั่นใจขณะปฏิบัติหน้าที่ในช่วงวิกฤตโรคโควิด 19 ถือเป็นความร่วมมือร่วมใจของภาคเอกชนที่ทําให้ประเทศไทยมีความพร้อมทางการแพทย์เพื่อรับมือกับการระบาดของโรคโควิด 19
********************************* 8 มิถุนายน 2563
*********************************
รัฐบาลไทย-ข่าวทำเนียบรัฐบาล-ระบบ “ไทยชนะ” เพิ่มบริการด้วยระบบการเช็คอิน-เช็คเอาท์กลุ่มด้วย Group Check in- Check out  สามารถตรวจสอบความหนาแน่นและการสำรองสถานที่
วันพุธที่ 17 มิถุนายน 2563
ระบบ “ไทยชนะ” เพิ่มบริการด้วยระบบการเช็คอิน-เช็คเอาท์กลุ่มด้วย Group Check in- Check out  สามารถตรวจสอบความหนาแน่นและการสํารองสถานที่
ระบบ “ไทยชนะ” เพิ่มบริการด้วยระบบการเช็คอิน-เช็คเอาท์กลุ่มด้วย Group Check in- Check out  สามารถตรวจสอบความหนาแน่นและการสํารองสถานที่
วันนี้ (17 มิ.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลการแก้ไขปัญหาโรคติดเชื้อโควิด-19 เผยถึงความคืบหน้าแพลตฟอร์มไทยชนะ สรุปสาระสําคัญ ดังนี้
รองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 ย้ําการเก็บข้อมูลของร้านค้าโดยใช้สมุดจด เพื่อเป็นข้อมูลสําหรับการสอบสวนโรคห้ามนําไปใช้เพื่อการอย่างอื่นโดยเด็ดขาด โดยร้านค้าจัดเก็บในที่ปลอดภัยสามารถสืบค้นย้อนหลังได้ 30 วัน เมื่อครบกําหนดต้องทําลายสมุดจดดังกล่าว โดยมีกรณีการติดเชื้อในจีน ที่มีคนกว่า 40,000 คน อยู่ในข่ายที่ต้องสอบสวนโรค โดยมีค่าสอบสวนโรค ไม่ต่ํากว่า 3,000 บาท ต่อ 1 คน ต้องใช้เงินถึง 120 ล้านบาท แต่เมื่อใช้แพลตฟอร์มต่าง ๆ จะเหลือเพียงร้อยละ 10 หรือเป็นจํานวนเงิน 12 ล้านบาท
ทั้งนี้ ปัจจุบันผู้ใช้งานระบบไทยชนะมีจํานวน 27,595,753 ราย จํานวนกิจกรรมหรือกิจการที่ลงทะเบียน จํานวน 197,381 ร้าน จํานวนผู้ลงทะเบียนใช้แอปพลิเคชัน (ระบบแอนดรอยด์ และ ไอโอเอส) จํานวน 333,919 ราย สัดส่วนจํานวนเช็คอิน-เช็คเอาท์ ผ่านแพลตฟอร์มร้อยละ 51 สัดส่วนจํานวนเช็คอิน-เช็คเอาท์ ผ่านแอปพลิเคชัน ร้อยละ 92 ซึ่งข้อมูลเหล่านี้ถูกนําไปใช้เพื่อการสอบสวนโรคเท่านั้น โดยทางคณะรัฐมนตรีก็ได้เน้นย้ํา ศบค. ดูแลอย่างใกล้ชิด ยึดความปลอดภัยและความเป็นส่วนตัวเป็นสําคัญ ต้องเด็ดขาดด้วย
ผู้ตรวจราชการกระทรวงดิจิทัลเพื่อเศรษฐกิจและสังคม ยังรายงานถึงการประเมินกิจการร้านค้า ครอบคลุมร้านอาหาร เครื่องดื่ม ภัตตาคาร ศูนย์อาหาร ร้านค้าปลีกธุรกิจสื่อสารโทรคมนาคม ร้านอะไหล่มือถือ ห้างสรรพสินค้า ซูเปอร์มาเก็ต ร้านสะดวกซื้อ ร้านค้าปลีก-ส่ง ตลาดนัด ตลาดค้าส่ง หาบเร่ แผงลอยและรถเข็น ได้รับรายงานว่า มีร้านค้าร้านอาหารบางแห่ง การ์ดเริ่มตกแล้ว ไม่เว้นระยะห่างและไม่มีการเช็คอิน ต้องย้ําไปถึงผู้ดูแลตลาดนัด ตลาดค้าส่งดําเนินการตามมาตรการการดําเนินการป้องกันโรคติดเชื้อไวรัสโคโรนา 2019 กําหนดให้ผู้ค้าและผู้ซื้อสวมหน้ากากอนามัยจากผ้าหรือหน้ากากอนามัยตลอดเวลาที่อยู่ในตลาด
ผู้ตรวจราชการกระทรวงดิจิทัลเพื่อเศรษฐกิจและสังคม เปิดตัวแอพพลิเคชัน Group Check in คือ สามารถเช็คอินให้กับบุคคลที่มาร่วมกันได้อีก 3 คน โดยสามารถใส่ชื่อของตนเองว่าวันนั้นไปทานข้าวกับใคร อัพเดททั้งไอโอเอสและแอนดรอยด์ และที่สําคัญคือป้องกันคิวอาร์โค๊ดปลอมและป้องกันการส่ง SMS รวมทั้งสามารถ Group Check out ได้ เช่น การไปเที่ยวอุทยานหรือสถานที่ท่องเที่ยวก็สามารถดูจํานวนคนที่เข้าไปในสถานที่ในแต่ละวันได้ และสามารถจองสถานที่ได้ด้วย ส่วนที่ 3 การเพิ่มฟังก์ชันใหม่ๆ ซีเรียลนัมเบอร์ สามารถนําไปส่งเสริมการใช้งานระบบในร้านค้าหรือกิจกรรมต่าง ๆ ที่อยู่ระบบไทยชนะได้อีกด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-  รมช.ลักษณ์ เปิดงาน VIV Asia 2019
วันพุธที่ 13 มีนาคม 2562
รมช.ลักษณ์ เปิดงาน VIV Asia 2019
รมช.ลักษณ์ เปิดงาน VIV Asia 2019 งานแสดงเทคโนโลยีและสัมมนาสําหรับอุตสาหกรรมปศุสัตว์และสัตว์น้ําในระดับเอเชีย
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานวิฟ เอเชีย (VIV Asia 2019) ณ ลานกิจกรรมวิฟ สแควร์ ฮอลล์ 101 ศูนย์นิทรรศการและการประชุมไบเทค กรุงเทพมหานคร ว่า การจัดงานดังกล่าว เป็นการแสดงเทคโนโลยีและสัมมนาสําหรับอุตสาหกรรมปศุสัตว์และสัตว์น้ําในระดับเอเชีย โดยมีรูปแบบเน้นการแสดงเทคโนโลยีที่เกี่ยวกับปศุสัตว์และการจัดสัมมนาในหัวข้อที่นําไปสู่การต่อยอดความรู้เพื่อนําไปพัฒนาธุรกิจปศุสัตว์ได้ นอกจากนี้ ยังมุ่งที่จะยกระดับการเกษตรไทยผ่านการวิจัยและพัฒนาเกี่ยวกับโครงสร้างพื้นฐานสําหรับการผลิตทางการเกษตร ปศุสัตว์ และการทําประมง มุ่งถ่ายทอดเทคโนโลยีการเกษตรที่เน้นการใช้ทรัพยากรอย่างมีประสิทธิผล เกิดความยั่งยืน และเป็นมิตรกับสิ่งแวดล้อม ควบคู่ไปกับการนําเทคโนโลยีที่ทันสมัยเข้ามาปรับใช้ในการจัดการฟาร์มมากยิ่งขึ้น
อย่างไรก็ตาม กระทรวงเกษตรฯ ได้ให้การสนับสนุนการพัฒนาอุตสาหกรรมปศุสัตว์มาโดยตลอด โดยได้มอบหมายกรมปศุสัตว์เข้าร่วมการจัดงานดังกล่าว และร่วมจัดงานประชุมเชิงวิชาการในหัวข้อ “การจัดการการป้องกันโรคในฟาร์มเลี้ยงสัตว์เพื่อส่งออก” อีกทั้งยังเล็งเห็นว่าเทคโนโลยีเป็นส่วนสําคัญในการรับมือกับความท้าทายที่เกิดจากการเปลี่ยนแปลงด้านประชากรศาสตร์ของกําลังแรงงาน และการจัดการกับความท้าทายที่สําคัญเหล่านี้ โดยอาศัยมาตรการต่าง ๆ ทั้งการทํางานเพื่อปรับปรุงประสิทธิภาพของฟาร์มและเพิ่มมูลค่าให้สินค้าเกษตร รวมถึงส่งเสริมการใช้ที่ดินอย่างเหมาะสมในการทําการเกษตรด้วย
ทั้งนี้ ภายในงานมีการนําเสนอธุรกิจใหม่ขยายมายังหมวดวิศวกรรมอาหาร ที่เป็นงานที่ตอบโจทย์ตั้งแต่ต้นทางจนถึงปลายทาง และเปิดโอกาสให้นําเทคโนโลยีขั้นสูงมาใช้ในธุรกิจการเกษตรและปศุสัตว์ในภูมิภาคเอเชีย การจัดงานดังกล่าว จึงเป็นส่วนสําคัญในการนําเสนอประเทศไทยให้เป็นศูนย์กลางของอุตสาหกรรมไมซ์ (MICE) และยังเป็นจุดหมายหลักทางธุรกิจของเอเชียที่ได้รับการสนับสนุนจากความพร้อมของสถานที่จัดงานไมซ์และผู้ประกอบวิชาชีพด้านไมซ์ที่มีความสามารถทัดเทียมนานาประเทศ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงฮานอย และสถานกงสุลใหญ่ ณ นครโฮจิมินห์ อำนวยความสะดวกให้แก่ชาวไทยที่ตกค้างในเวียดนามจากสถานการณ์ COVID-19 เพื่อเดินทางกลับประเทศไทย [กระทรวงการต่างประเทศ]
วันพฤหัสบดีที่ 23 เมษายน 2563
สถานเอกอัครราชทูต ณ กรุงฮานอย และสถานกงสุลใหญ่ ณ นครโฮจิมินห์ อํานวยความสะดวกให้แก่ชาวไทยที่ตกค้างในเวียดนามจากสถานการณ์ COVID-19 เพื่อเดินทางกลับประเทศไทย [กระทรวงการต่างประเทศ]
สถานเอกอัครราชทูต ณ กรุงฮานอย และสถานกงสุลใหญ่ ณ นครโฮจิมินห์ อํานวยความสะดวกให้แก่ชาวไทยที่ตกค้างในเวียดนามจากสถานการณ์ COVID-19 เพื่อเดินทางกลับประเทศไทยโดยเที่ยวบินเช่าเหมาลําพิเศษของสายการบิน Thai AirAsia
สถานกงสุลใหญ่ ณ นครโฮจิมินห์ ร่วมกับ สถานเอกอัครราชทูต ณ กรุงฮานอย กรมการกงสุล กระทรวงการต่างประเทศ และสายการบิน Thai AirAsia จัดเที่ยวบินพิเศษเส้นทางกรุงเทพฯ-กรุงฮานอย-นครโฮจิมินห์-กรุงเทพฯ นําคนไทยที่ตกค้างในเวียดนามเดินทางกลับประเทศไทย
เที่ยวบินดังกล่าวมีผู้โดยสารจํานวน 111 คน ซึ่งเป็นผู้โดยสารจากกรุงฮานอย 29 คน และจากนครโฮจิมินห์ 82 คน เดินทางออกจากนครโฮจิมินห์ เมื่อวันที่ 22 เมษายน 2563 เวลา 12.01 น. ไปยังท่าอากาศยานดอนเมือง ซึ่งเมื่อเดินทางถึงประเทศไทย หน่วยงานที่เกี่ยวข้องของไทยได้นําผู้โดยสารทั้งหมดเข้าสู่กระบวนการกักกันโรคเป็นเวลา 14 วัน ณ สถานที่ที่กําหนด
อนึ่ง เมื่อวันที่ 21 เมษายน 2563 สถานกงสุลใหญ่ฯ ได้อํานวยความสะดวกให้แก่ผู้โดยสารในเขตกงสุลและจังหวัดทางตอนใต้ของเวียดนาม โดยจัดบริการแบบ One Stop Service ณ สถานกงสุลใหญ่ฯ ในการออกหนังสือรับรอง การตรวจสุขภาพและออกใบรับรองแพทย์ Fit to fly ซึ่งสถานกงสุลใหญ่ฯ ได้ประสานขอความอนุเคราะห์ไปยังหน่วยงานและบุคลากรด้านสาธารณสุขของเวียดนามที่เป็นพันธมิตรกับสถานกงสุลใหญ่ฯ เพื่อให้บริการแก่ชาวไทยโดยไม่มีค่าใช้จ่าย
นอกจากนี้ สถานกงสุลใหญ่ฯ ยังได้จัดรถรับส่งบริการแก่ชาวไทยที่ไม่สามารถเดินทางจากจังหวัดต่างๆ ในเขตกงสุลมายังสถานกงสุลใหญ่ฯ และท่าอากาศยานด้วยตนเองได้ รวมทั้งประสานงานกับหน่วยงานเวียดนามที่เกี่ยวข้องโดยเฉพาะหน่วยงานตรวจคนเข้าเมือง (ตม.) แก่ผู้ที่มีปัญหาอยู่พํานักเกินกําหนดอันเป็นผลมาจากสถานการณ์ COVID-19 ด้วย
ภารกิจในครั้งนี้สําเร็จลุล่วงด้วยดีด้วยความร่วมมือจากกรมการกงสุล กระทรวงการต่างประเทศ และสถานเอกอัครราชทูต ณ กรุงฮานอย ที่ประสานงานกับภาคส่วนต่างๆ ทั้งในประเทศไทยและเวียดนามจนทําให้สายการบิน Thai AirAsia สามารถทําการบินเที่ยวบินนี้ได้ และขอขอบคุณนักธุรกิจไทยในนครโฮจิมินห์ที่ร่วมสนับสนุนค่าใช้จ่ายบางส่วนในการเช่าเหมาลํา ตลอดจนภาคเอกชนและชุมชนไทยในเขตกงสุลที่ให้การสนับสนุนสถานกงสุลใหญ่ฯ ในรูปแบบต่างๆ
รัฐบาลไทย-ข่าวทำเนียบรัฐบาล-ปลัด ก.อุตสาหกรรม ลงพื้นที่ตรวจเยี่ยมและกำกับดูแลการดำเนินงานของเตาเผ่าขยะอุตสาหกรรม นิคมอุตสาหกรรมบางปู จ.สมุทรปราการ
วันจันทร์ที่ 2 กรกฎาคม 2561
ปลัด ก.อุตสาหกรรม ลงพื้นที่ตรวจเยี่ยมและกํากับดูแลการดําเนินงานของเตาเผ่าขยะอุตสาหกรรม นิคมอุตสาหกรรมบางปู จ.สมุทรปราการ
ปลัด ก.อุตสาหกรรม ลงพื้นที่ตรวจเยี่ยมและกํากับดูแลการดําเนินงานของเตาเผ่าขยะอุตสาหกรรม นิคมอุตสาหกรรมบางปู จ.สมุทรปราการ
วันนี้ (2 ก.ค.61) นายพสุ โลหารชุน ปลัดกระทรวงอุตสาหกรรม พร้อมด้วย นายชาติชาย อุทัยพันธุ์ ผู้ว่าราชการจังหวัดสมุทรปราการ นายสุรพล ชามาตย์หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวงอุตสาหกรรม นายประกอบ วิวิธจินดา รองอธิบดีกรมโรงงานอุตสาหกรรม และอุตสาหกรรมจังหวัดสมุทรปราการ ลงพื้นที่ตรวจเยี่ยมและกํากับดูแลการดําเนินงานของเตาเผาขยะอุตสาหกรรม ของบริษัท อัคคีปราการ จํากัด (มหาชน) นิคมอุตสาหกรรมบางปู จังหวัดสมุทรปราการ ซึ่งเป็นศูนย์บริการจัดการวัสดุเหลือใช้อุตสาหกรรม (เตาเผาขยะอุตสาหกรรม) เพื่อกําจัดของเสียอุตสาหกรรมอันตรายให้ถูกต้องตามหลักวิชาการ มีระบบกําจัดของเสีย ก๊าซเสียและบําบัดมลพิษก่อนปล่อยออกสู่ชั้นบรรยากาศ และเป็นผู้ประกอบการเตาเผาขยะอุตสาหกรรมอันตรายแห่งแรกของประเทศไทนและเอเชียอาคเนย์
ทั้งนี้เตาเผาแห่งนี้มีคุณสมบัติในการกําจัดขยะอุตสาหกรรมที่เป็นอันตราย ทั้งที่เป็นของแข็ง ของเหลว กากตะกอน ก๊าซ ตลอดจนขยะติดเชื้อจากโรงพยาบาลได้อย่างมีประสิทธิภาพด้านการอาชีวอนามัยและความปลอดภัย
รัฐบาลไทย-ข่าวทำเนียบรัฐบาล-รัฐบาลเตรียมโรงพยาบาลรองรับผู้ป่วยฉุกเฉินหลัง 72 ชั่วโมง แก้ปัญหาเตียงเต็ม
วันจันทร์ที่ 20 มีนาคม 2560
รัฐบาลเตรียมโรงพยาบาลรองรับผู้ป่วยฉุกเฉินหลัง 72 ชั่วโมง แก้ปัญหาเตียงเต็ม
รัฐบาลแก้ไขปัญหาการย้ายผู้ป่วยฉุกเฉินวิกฤตหลัง 72 ชั่วโมง จากโรงพยาบาลเอกชนไปรักษาต่อในโรงพยาบาลที่ผู้ป่วยมีสิทธิในการรักษา ตามนโยบายเจ็บป่วยฉุกเฉินวิกฤตมีสิทธิทุกที่ ในกรณีที่โรงพยาบาลปลายทางเต็ม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแก้ไขปัญหาการย้ายผู้ป่วยฉุกเฉินวิกฤตหลัง 72 ชั่วโมง จากโรงพยาบาลเอกชนไปรักษาต่อในโรงพยาบาลที่ผู้ป่วยมีสิทธิในการรักษา ตามนโยบายเจ็บป่วยฉุกเฉินวิกฤตมีสิทธิทุกที่ ในกรณีที่โรงพยาบาลปลายทางเต็มได้เตรียมโรงพยาบาลไว้รองรับจํานวน 25 แห่งในเขตกรุงเทพฯและปริมณฑล เช่น ร.พ.เลิดสิน ร.พ.ราชวิถี ร.พ.ตากสิน ร.พ.กลาง ร.พ.ภูมิพลอดุลยเดช ร.พ.ตํารวจ ร.พ.รามาธิบดี ร.พ.ศิริราช ร.พ.ปทุมธานี ร.พ.นครปฐม ร.พ.พระนั่งเกล้า เป็นต้น ส่วนในต่างจังหวัดมีโรงพยาบาลในสังกัดกระทรวงสาธารณสุขทุกแห่งรองรับ โดยหากเกิดเหตุเจ็บป่วยฉุกเฉินประชาชนสามารถโทรแจ้งสายด่วน 1669 ได้ฟรีตลอด 24 ชั่วโมง เพื่อให้การคุ้มครองดูแลชีวิตของประชาชนทุกคนเป็นไปอย่างเสมอภาคเท่าเทียมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงมหาดไทย เผยผลความคืบหน้าโครงการหมู่บ้านละ 2.5 แสน สัปดาห์ที่ 2 โอนเงินลงพื้นที่แล้ว 18,659.97 ล้านบาท พร้อมขับเคลื่อน 8.2 หมื่นโครงการ ทั่วประเทศ
วันจันทร์ที่ 26 ธันวาคม 2559
กระทรวงมหาดไทย เผยผลความคืบหน้าโครงการหมู่บ้านละ 2.5 แสน สัปดาห์ที่ 2 โอนเงินลงพื้นที่แล้ว 18,659.97 ล้านบาท พร้อมขับเคลื่อน 8.2 หมื่นโครงการ ทั่วประเทศ
กระทรวงมหาดไทย เผยผลความคืบหน้าโครงการหมู่บ้านละ 2.5 แสน สัปดาห์ที่ 2 โอนเงินลงพื้นที่แล้ว 18,659.97 ล้านบาท พร้อมขับเคลื่อน 8.2 หมื่นโครงการ ทั่วประเทศ
วันนี้ (25ธ.ค.59)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยโดยกรมการปกครอง ได้ดําเนินโครงการยกระดับศักยภาพหมู่บ้านเพื่อขับเคลื่อนเศรษฐกิจฐานรากตามแนวทางประชารัฐ ประจําปีงบประมาณ พ.ศ.2560หรือโครงการหมู่บ้านละ2.5แสน มีเป้าหมายเพื่อพัฒนาและเสริมสร้างความเข้มแข็งให้แก่ภูมิภาคทั้งด้านเศรษฐกิจ สังคม และความต้องการของประชาชนในพื้นที่ สอดคล้องกับหลักปรัชญาของเศรษฐกิจพอเพียงที่เน้นการพัฒนาที่ยั่งยืน ดําเนินการใน74,655หมู่บ้าน วงเงินงบประมาณ18,659.97ล้านบาท โดยมีคณะกรรมการหมู่บ้าน (กม.) เป็นกลไกในการขับเคลื่อนงานในระดับพื้นที่ ระยะเวลาดําเนินโครงการระหว่างวันที่9ธันวาคม2559 – 31มกราคม2560
ขณะนี้เข้าสู่ช่วงสัปดาห์ที่สองของการดําเนินงานตามแผนงานที่กําหนด ได้มีการจัดสรรงบประมาณ โดยทุกจังหวัดได้โอนเงินเข้าบัญชีหมู่บ้านแล้ว18,659.97ล้านบาท เพื่อขับเคลื่อนโครงการต่าง ๆ ตามที่หมู่บ้านได้เสนอโครงการขึ้นมาตามความต้องการของประชาชน จํานวน82,271โครงการ โดยโครงการที่เสนอขึ้นมามากที่สุด คือ โครงการด้านสาธารณประโยชน์ เช่น โครงการปรับปรุงและต่อเติมประปาภูเขาเพื่ออุปโภคบริโภค โครงการขุดลอกคลองระบายน้ําเพื่อส่งเสริมการเกษตร เป็นต้น รองลงมาเป็นโครงการด้านเศรษฐกิจและส่งเสริมการประกอบอาชีพ เช่น โครงการปรับปรุงซ่อมแซมฉางข้าวชุมชน โครงการเพิ่มศักยภาพในการแปรรูปข้าวเพื่อสร้างมูลค่าเพิ่ม และโครงการด้านสังคม เช่น โครงการปลูกป่าชุมชน โครงการปรับปรุงธนาคารขยะ เป็นต้น ปัจจุบันมีผลการเบิกจ่ายงบประมาณไปแล้วรวม6,085โครงการ เป็นเงินกว่า1,380ล้านบาท จังหวัดที่มีผลการเบิกจ่ายสูงสุด จํานวน5ลําดับแรก ได้แก่ จังหวัดอุตรดิตถ์ สมุทรสาคร กําแพงเพชร สมุทรสงคราม และจังหวัดนราธิวาส (ข้อมูล ณ วันที่23ธันวาคม2559)ซึ่งขณะนี้ทุกจังหวัดได้เร่งขับเคลื่อนการดําเนินงานทุกโครงการอย่างเต็มที่เพื่อให้แล้วเสร็จตามกรอบระยะเวลาที่กําหนด
รองปลัดกระทรวงมหาดไทย กล่าวเพิ่มเติมว่า การดําเนินโครงการยกระดับศักยภาพหมู่บ้านเพื่อขับเคลื่อนเศรษฐกิจฐานรากตามแนวทางประชารัฐ ประจําปีงบประมาณ พ.ศ.2560หรือโครงการหมู่บ้านละ2.5แสน เป็นโครงการที่รัฐบาลให้ความสําคัญกับพี่น้องประชาชนในทุกพื้นที่ทั่วประเทศเพื่อสร้างงาน สร้างอาชีพ สร้างโอกาสให้กับท้องที่และท้องถิ่น ก่อให้เกิดการพัฒนาเศรษฐกิจฐานรากและประชารัฐโดยให้ประชาชนเข้ามามีส่วนร่วมดําเนินการและมีความเข้มแข็ง สามารถขับเคลื่อนโครงการที่ก่อให้เกิดประโยชน์ในพื้นที่อย่างแท้จริง ซึ่งจะเป็นรากฐานสําคัญที่จะส่งผลให้เศรษฐกิจโดยรวมของประเทศเข้มแข็งและยั่งยืน.
ครั้งที่246 / 2559
รัฐบาลไทย-ข่าวทำเนียบรัฐบาล-บรรษัทตลาดรองสินเชื่อที่อยู่อาศัย (บตท.) ออกมาตรการให้ความช่วยเหลือลูกค้าที่ได้รับผลกระทบจากภาวะเศรษฐกิจ [กระทรวงการคลัง]
วันอังคารที่ 31 มีนาคม 2563
บรรษัทตลาดรองสินเชื่อที่อยู่อาศัย (บตท.) ออกมาตรการให้ความช่วยเหลือลูกค้าที่ได้รับผลกระทบจากภาวะเศรษฐกิจ [กระทรวงการคลัง]
บรรษัทตลาดรองสินเชื่อที่อยู่อาศัย (บตท.) ออกมาตรการให้ความช่วยเหลือลูกค้าที่ได้รับผลกระทบจากภาวะเศรษฐกิจ
บรรษัทตลาดรองสินเชื่อที่อยู่อาศัย (บตท.) ออกมาตรการให้ความช่วยเหลือลูกค้าที่ได้รับผลกระทบจากภาวะเศรษฐกิจ - สอบถามรายละเอียดได้ที่ (เวลาทําการ จันทร์ - ศุกร์ เวลา 8.30-17.00 น.)
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่ซ่อม สร้าง ฟื้นฟู ทำทันที ช่วยเหลือผู้ประสบอุทกภัยหลังน้ำลดในจังหวัดอุบลราชธานี
วันพุธที่ 9 ตุลาคม 2562
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในจังหวัดอุบลราชธานี
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม ลงพื้นที่ช่วยเหลือผู้ประสบอุทกภัยหลังน้ําลดในจังหวัดอุบลราชธานี
จังหวัดอุบลราชธานี : วันนี้ (4 ตุลาคม 2562) นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม พร้อมด้วยนายเอกภัทร วังสุวรรณ ผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม นําคณะผู้บริหารและเจ้าหน้าที่กระทรวงอุตสาหกรรมพร้อมหน่วยงานพันธมิตร อาทิ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) บริษัท ปตท. จํากัด (มหาชน) บริษัท ซีพีแรม จํากัด วิทยาลัยเทคนิคอุบลราชธานี สํานักงานคณะกรรมการการอาชีวศึกษา สถาบันพัฒนาฝีมือแรงงาน ผู้ประการเหมืองแร่ในพื้นที่ เปิดคลินิกอุตสาหกรรมเคลื่อนที่ในพื้นที่ช่วยเหลือผู้ประสบอุทกภัยหลังน้ําลดในจังหวัดอุบลราชธานี โดยมีนายรังสรร บุญสะอาด อุตสาหกรรมจังหวัดอุบลราชธานี ข้าราชการ และเจ้าหน้าที่สํานักงานให้การต้อนรับและร่วมกิจกรรม ณ วัดบ้านท่าบ่อ ตําบลแจระแม อําเภอเมืองอุบลราชธานี จังหวัดอุบลราชธานี
โดยกิจกรรมในวันนี้ประกอบด้วยการเปิดคลินิกให้คําปรึกษาแนะนําด้านการเงินเพื่อบรรเทาและฟื้นฟูเงินกู้ดอกเบี้ยต่ํา บริการตรวจเช็คสภาพรถและเปลี่ยนถ่ายน้ํามันเครื่องทั้งรถยนต์ รถจักรยานยนต์ บริการตรวจเช็คและซ่อมอุปกรณ์เครื่องใช้ไฟฟ้าฟรี รวมทั้งบริการอาหารและเครื่องดื่มตลอดการจัดงาน นอกจากนี้กระทรวงอุตสาหกรรม ยังมอบถุงยังชีพให้แก่ผู้ประสบภัยในพื้นที่ จํานวน 300 ชุด
นอกจากนี้ กรมส่งเสริมอุตสาหกรรม โดยศูนย์ส่งเสริมอุตสาหกรรมภาคที่ 7 ยังได้เปิดรับบริการให้คําปรึกษาพัฒนาบรรจุภัณฑ์แบะรูปแบบสินค้าให้มีความทันสมัย เพื่อยกระดับบรรจุภัณฑ์ เพิ่มมูลค่าให้กับสินค้าให้แก่ผู้ประกอบการในพื้นที่
รัฐบาลไทย-ข่าวทำเนียบรัฐบาล-ท่าเรือพาณิชย์เชียงแสนลดค่าธรรมเนียมในกิจกรรมเรือและสินค้าทั่วไป เพื่อกระตุ้นผู้ใช้บริการหันมาใช้บริการเพิ่มมากขึ้น [กระทรวงคมนาคม]
วันพฤหัสบดีที่ 16 เมษายน 2563
ท่าเรือพาณิชย์เชียงแสนลดค่าธรรมเนียมในกิจกรรมเรือและสินค้าทั่วไป เพื่อกระตุ้นผู้ใช้บริการหันมาใช้บริการเพิ่มมากขึ้น [กระทรวงคมนาคม]
ท่าเรือพาณิชย์เชียงแสนลดค่าธรรมเนียมในกิจกรรมเรือและสินค้าทั่วไป เพื่อกระตุ้นผู้ใช้บริการหันมาใช้บริการเพิ่มมากขึ้น
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม กล่าวว่า การท่าเรือแห่งประเทศไทยลดค่าธรรมเนียมในกิจกรรมเรือและสินค้าทั่วไปที่ท่าเรือพาณิชย์เชียงแสน (ทชส.) เป็นระยะเวลา 3 ปี นับตั้งแต่วันที่ประกาศใช้เป็นต้นไป เพื่อส่งเสริมการตลาดให้ ทชส. สามารถสร้างรายได้เพิ่มขึ้น โดยมีแนวทางการส่งเสริมการตลาดดังนี้
1. ปรับลดค่าธรรมเนียมในกิจกรรมเรือ ได้แก่ ค่าธรรมเนียมการใช้ท่าของเรือ (BERTH FEE) สําหรับเรือที่มีความยาวเกินกว่า 40 เมตร ในอัตราส่วนลดร้อยละ 36 จาก 1,250 บาท/ลํา/เที่ยว เป็น 800 บาท/ลํา/เที่ยว
2. ปรับลดค่าธรรมเนียมในกิจกรรมสินค้า ได้แก่ ค่าธรรมเนียมการใช้ท่าสําหรับการบรรทุกหรือขนถ่ายสินค้า (CARGO LOADING OR DISCHARGING FEE) สําหรับสินค้าทั่วไปในอัตราส่วนลดร้อยละ 40 จาก 10 บาท/ตัน เป็น 6 บาท/ตัน
นอกจากนี้ ทชส. ได้เร่งดําเนินการด้านการตลาดเชิงรุก เพื่อจูงใจให้ลูกค้ามาใช้บริการเพิ่มขึ้น โดยนัดพบลูกค้าเพื่อรับฟังปัญหาและอุปสรรค และนํามาวางแผนปรับปรุงแก้ไขให้ดีขึ้น ทบทวนและปรับปรุงประกาศ กฎ ระเบียบ และข้อบังคับที่ไม่เอื้อประโยชน์ต่อผู้ประกอบการนําเข้า - ส่งออกสินค้า จัดกิจกรรมลูกค้าสัมพันธ์เพื่อสร้างพันธมิตรกับผู้ประกอบการ และบูรณาการการทํางานกับทุกภาคส่วน ซึ่งจะช่วยส่งเสริมให้มีปริมาณสินค้าผ่านท่ามากขึ้น และเพิ่มฐานลูกค้าจากการขนส่งทางถนนมาสู่การขนส่งทางน้ํา สามารถแข่งขันกับท่าเรือเอกชนได้ รวมทั้งส่งผลให้ ทชส. เป็นท่าเรือหลักในการขนส่งสินค้าไปสาธารณรัฐประชาชนจีนต่อไป
รัฐบาลไทย-ข่าวทำเนียบรัฐบาล-“ลุงตู่” เยี่ยมชมบูธ“ดีอีเอส”ร่วมงานวันเด็กแห่งชาติปี 2563 ณ ทำเนียบรัฐบาล เติมเต็มสาระความรู้ด้านดิจิทัลเป็นของขวัญเยาวชนไทย
วันจันทร์ที่ 13 มกราคม 2563
“ลุงตู่” เยี่ยมชมบูธ“ดีอีเอส”ร่วมงานวันเด็กแห่งชาติปี 2563 ณ ทําเนียบรัฐบาล เติมเต็มสาระความรู้ด้านดิจิทัลเป็นของขวัญเยาวชนไทย
“ลุงตู่” เยี่ยมชมบูธ“ดีอีเอส”ร่วมงานวันเด็กแห่งชาติปี 2563 ณ ทําเนียบรัฐบาล เติมเต็มสาระความรู้ด้านดิจิทัลเป็นของขวัญเยาวชนไทย
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ได้มอบหมายหน่วยงานในสังกัดร่วมกันกิจกรรมให้ความรู้และความสนุกสนานโดยสอดแทรกสาระความรู้ด้านดิจิทัลให้แก่เด็กเยาวชนที่มาร่วมงาน ผ่านกิจกรรมการละเล่นต่างๆ เนื่องในงานวันเด็กแห่งชาติ ประจําปี 2563 ซึ่งจัดขึ้นในวันเสาร์ที่ 11 มกราคม 2563 จํานวน 2 แห่งด้วยกัน ณ บริเวณลานอเนกประสงค์ ชั้น ๒ อาคารรัฐประศาสนภักดีศูนย์ราชการเฉลิมพระเกียรติ ๘๐ พรรษาฯ และทําเนียบรัฐบาล ซึ่งได้รับเกียรติจาก พล.อ.ประยุทธ์ จันทร์โอชา นายกรัฐมนตรี เยี่ยมชมบูทนิทรรศการ โดยมีคณะผู้บริหารกระทรวงดิจิทัลฯให้การต้อนรับ
ทั้งนี้บรรยากาศเต็มไปด้วยความสนุกสนาน เจ้าหน้าที่ประจําบูธคอยให้ความสนุกสนาน พร้อมสอดแทรกสาระความรู้ด้านดิจิทัลให้แก่เด็ก อาทิ เกมส์ตอบคําถามชิงรางวัล เกมส์โยนลูกบอลลงตะกร้า เกมส์ล้วงไข่หรรษา เกมส์เก้าอี้ดนตรี เปิดโอกาสให้เด็กที่มีความสามารถด้านดนตรี ได้ร่วมแสดงดนตรีกับนักดนตรีมืออาชีพ นอกจากนี้ยังมีกิจกรรม“พี่มาดี...ชวนน้องหนูเรียนรู้สํามะโนประชากร และเคหะ” ของสํานักงานสถิติแห่งชาติ และการออกร้านอาหาร การแสดงและประกวดบนเวที การจับรางวัลของขวัญวันเด็ก ช้อนไข่ ปาลูกโป่งและกิจกรรมเล่นเกมส์ ตอบคําถามต่างๆ มอบทุนการศึกษา ของกรมอุตุนิยมวิทยาอีกด้วย
*********************